School of Rugby | Grey en Affies skop Wildeklawer met skitter-seges af - School of Rugby
Dit was ‘n aanskoulike wedstryd met die Donkies wat ook voetbal wou speel. Vir die Donkies het Jasper deurgans goed op die aanval gevaar.
Die Afrikaanse Hoër Seunskool van Pretoria het met sy beste vertoning tot dusver vanjaar vorendag gekom om Boland Landbou met 38-14 die loef af te steek.
Affies het lus gelyk om te speel en dit was veral sy buitesenter, Stephin Alberts, en heelagter, Dieter Crafford, wat agterlangs op die aanval deurgans gevaarlik gelyk het.
Die Wit Bulle se losskakel, Regardt Roets, het ook met sy taktiese skopwerk ‘n sleutelrol in sy span se oorwinning gespeel. Voorlangs het die haker, Janco Uys, en losvoorspeler George Oosthuizen ook uitgeblink.
Boland Landbou se heelagter, Darren Hendricks, het elke keer wat hy die bal in die hand gekry het gevaarlik gelyk. Hy het ‘n hele paar verdedigers met sy vinnige voete na lug laat gryp.
Grey-kollege 47 (21) – Drie: Jan-Hendrik Wessels (2), Werner Gouws (2), Lesley Botha, De Wet Marais, Zander du Plessis. Doelskoppe: Zander du Plessis (6). HTS Drostdy 5 (5) – Drie: Cohen Jasper.
Affies 38 (19) – Drieë: Dieter Crafford, Dewald Donald, Janco Uys, George Oosthuizen, Stephin Alberts, Jason Scheepers. Doelskoppe: Regardt Roets (4). Boland Landbou 14 (14) – Drieë: Bertus Baard, Sebastian de Klerk. Doelskoppe: Gavin Mills (2).